CELEX: 32021R2266
Language: bg
Date: 2021-12-17 00:00:00
Title: Регламент за изпълнение (ЕС) 2021/2266 на Комисията от 17 декември 2021 година за установяване на правила за прилагане на Директива 92/83/ЕИО на Съвета по отношение на издаването на удостоверения и самостоятелни удостоверения за независимите малки производители на алкохолни напитки за целите на акцизите

20.12.2021   
               
               
                  BG
               
               
                  Официален вестник на Европейския съюз
               
               
                  L 455/26
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/2266 НА КОМИСИЯТА
         от 17 декември 2021 година
         за установяване на правила за прилагане на Директива 92/83/ЕИО на Съвета по отношение на издаването на удостоверения и самостоятелни удостоверения за независимите малки производители на алкохолни напитки за целите на акцизите
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 92/83/ЕИО на Съвета от 19 октомври 1992 г. за хармонизиране на структурата на акцизите върху алкохола и алкохолните напитки (1), и по-специално член 23а, параграф 4 от нея,
         като има предвид, че:
         
                     (1)
                  
                  
                     С Директива 92/83/ЕИО се определят условията за осигуряване на създаването и работата на вътрешния пазар в областта на данъчното облагане на алкохола.
                  
               
                     (2)
                  
                  
                     По силата на Директива (ЕС) 2020/1151 (2), с която се изменя Директива 92/83/ЕИО, се разширява възможността държавите членки да прилагат намалени ставки на акциза, която беше предвидена само за бирата и етиловия алкохол, произвеждани в малки обеми от независими малки производители, като тази възможност вече съществува и по отношение на другите алкохолни напитки, произвеждани в малки обеми от независими малки производители. В съответствие с член 23а, параграф 1 от Директива 92/83/ЕИО държавите членки при поискване трябва да предоставят годишно удостоверение (сертификат) на независимите малки производители, установени на тяхна територия, потвърждаващо общото им годишно производство и изпълнението от тяхна страна на критериите по посочената директива (наричано по-нататък „удостоверението“). За да се улесни признаването на статута на производителите като независими малки производители във всички държави членки, за удостоверението трябва да се използва общ образец.
                  
               
                     (3)
                  
                  
                     Издаването на удостоверения за независимите малки производители от държавата членка, в която са установени, е желателно. За да се намали административната тежест, е целесъобразно да се предвиди възможност за самостоятелно издаване на удостоверения от независимите малки производители, при условие че държавите членки са взели целесъобразни мерки за предотвратяване на отклонението от облагане с акцизи, избягването на акцизите или злоупотребите със системата.
                  
               
                     (4)
                  
                  
                     В административния документ за движението на стоки по глава IV или V от Директива 2008/118/ЕО на Съвета (3) следва да се включи позоваване на удостоверението за независимите малки производители, както се изисква по силата на член 23а, параграф 1 от Директива 92/83/ЕИО, за да се улесни признаването на статута на тези производители.
                  
               
                     (5)
                  
                  
                     За да се изясни какви данни трябва да се използват при самостоятелното издаване на удостоверения от независимите малки производители, е необходимо да се определи информацията, която трябва да се включва в административния документ и опростения придружителен документ за движението на стоки по глава IV или V от Директива 2008/118/ЕО.
                  
               
                     (6)
                  
                  
                     Началото на прилагането на настоящия регламент следва да се отложи до 1 януари 2022 г., за да бъде съобразено с началото на прилагането на националните мерки, приети с цел транспониране на Директива (ЕС) 2020/1151.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Комитета по акцизите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Удостоверение за независимите малки производители
            Образецът на удостоверението (сертификата) за независимите малки производители по член 23а, параграф 1 от Директива 92/83/ЕИО (наричано по-нататък „удостоверението“) е изложен в приложението към настоящия регламент.
         
         
            Член 2
            Позоваване на удостоверението в административния документ за движението на стоки по глава IV от Директива 2008/118/ЕО
            За целите на позоваването на удостоверението в административния документ за движението на стоки по глава IV от Директива 2008/118/ЕО, информацията, която трябва да бъде включена в административния документ, предвиден в таблица 1 от приложение I към Регламент (ЕО) № 684/2009 на Комисията (4), е следната:
            
                        а)
                     
                     
                        в клетка 17l: „Описаният продукт е произведен от“, което според случая се допълва с един от следните текстове:
                        
                                    а)
                                 
                                 
                                    „получила удостоверение независима малка пивоварна“;
                                 
                              
                                    б)
                                 
                                 
                                    „получил удостоверение независим малък винопроизводител“;
                                 
                              
                                    в)
                                 
                                 
                                    „получил удостоверение независим малък производител на получени чрез ферментация напитки, различни от вино и бира“;
                                 
                              
                                    г)
                                 
                                 
                                    „получил удостоверение независим малък производител на междинни продукти“;
                                 
                              
                                    д)
                                 
                                 
                                    „получил удостоверение независим малък обект за дестилиране“;
                                 
                              
                  
                        б)
                     
                     
                        в клетка 18е: видът на документа за удостоверението;
                     
                  
                        в)
                     
                     
                        в клетка 18f: поредният номер на удостоверението.
                     
                  
         
            Член 3
            Позоваване на удостоверението в административния документ за движението на стоки по глава V от Директива 2008/118/ЕО
            
               1.   За целите на позоваването на удостоверението в административния документ за движението на стоки по глава V от Директива 2008/118/ЕО, информацията, която трябва да бъде включена в клетка 14 от опростения придружителен документ, предвиден в Регламент (ЕИО) № 3649/92 на Комисията (5), е поредният номер на удостоверението и текстът „Удостоверение за“, който според случая се допълва с един от следните текстове:
               
                           а)
                        
                        
                           „независима малка пивоварна“;
                        
                     
                           б)
                        
                        
                           „независим малък винопроизводител“;
                        
                     
                           в)
                        
                        
                           „независим малък производител на получени чрез ферментация напитки, различни от вино и бира“;
                        
                     
                           г)
                        
                        
                           „независим малък производител на междинни продукти“;
                        
                     
                           д)
                        
                        
                           „независим малък обект за дестилиране“.
                        
                     
            
               2.   Когато движението на стоки включва различни алкохолни напитки и се предвижда намалената ставка на акциза да се прилага само за някои напитки, търговското описание на алкохолните напитки, произведени от независимия малък производител, се включва в клетка 14 от опростения придружителен документ, предвиден в Регламент (ЕИО) № 3649/92.
            
         
         
            Член 4
            Издаване на самостоятелни удостоверения от независимите малки производители
            Когато независимите малки производители отговарят на определенията по член 4, параграф 2, член 9а, параграф 2, член 13а, параграф 4, член 18а, параграф 3 или член 22, параграф 2 от Директива 92/83/ЕИО и държавите членки разрешават на независимите малки производители, установени на съответната им територия, да си издават самостоятелни удостоверения, статутът на производителите и годишното им производство се декларират в административния документ съгласно членове 5 и 6 от настоящия регламент.
         
         
            Член 5
            Изисквания за попълването на административния документ при издаване на самостоятелно удостоверение за движението на стоки по глава IV от Директива 2008/118/ЕО
            
               1.   За движението на стоки по глава IV от Директива 2008/118/ЕО статутът на независимите малки производители се декларира в клетка 17l от административния документ, предвиден в таблица 1 от приложение I към Регламент (ЕО) № 684/2009, със следния текст: „С настоящото се удостоверява, че описаният продукт е произведен от“, който според случая се допълва с един от следните текстове:
               
                           а)
                        
                        
                           „независима малка пивоварна“;
                        
                     
                           б)
                        
                        
                           „независим малък винопроизводител“;
                        
                     
                           в)
                        
                        
                           „независим малък производител на получени чрез ферментация напитки, различни от вино и бира“;
                        
                     
                           г)
                        
                        
                           „независим малък производител на междинни продукти“;
                        
                     
                           д)
                        
                        
                           „независим малък обект за дестилиране“.
                        
                     
            
               2.   Когато изпращачът на алкохолните напитки не е независимият малък производител със самостоятелно издадено удостоверение, номерът в системата за обмен на акцизни данни по член 19, параграф 1 от Регламент (ЕС) № 389/2012 на Съвета (6) (наричан по-нататък „номер по SEED“) или номерът за целите на данъка върху добавената стойност (наричан по-нататък „номер за целите на ДДС“) също се декларира в клетка 17l.
               Номерът по SEED е номерът на разрешението във връзка с акцизите, предоставен от компетентните органи, по член 19, параграф 1 от Регламент (ЕС) № 389/2012. Номерът за целите на ДДС по член 214 от Директива 2006/112/ЕО на Съвета (7) се посочва само когато независимият малък производител няма номер по SEED.
            
            
               3.   Годишното производство на алкохолни напитки на независимия малък производител се декларира в клетка 17n от административния документ, предвиден в таблица 1 от приложение I към Регламент (ЕО) № 684/2009. Количеството се посочва в хектолитри, освен за етиловия алкохол, за който то се посочва в хектолитри чист алкохол.
            
         
         
            Член 6
            Изисквания за попълването на административния документ при издаване на самостоятелно удостоверение за движението на стоки по глава V от Директива 2008/118/ЕО
            За движението на стоки по глава V от Директива 2008/118/ЕО в клетка 14 от опростения придружителен документ, предвиден в Регламент (ЕИО) № 3649/92, се декларира следната информация:
            
                        а)
                     
                     
                        статутът на независимия малък производител – със следния текст: „С настоящото се удостоверява, че описаният продукт е произведен от“, който според случая се допълва с един от следните текстове:
                        
                                    а)
                                 
                                 
                                    „независима малка пивоварна“;
                                 
                              
                                    б)
                                 
                                 
                                    „независим малък винопроизводител“;
                                 
                              
                                    в)
                                 
                                 
                                    „независим малък производител на получени чрез ферментация напитки, различни от вино и бира“;
                                 
                              
                                    г)
                                 
                                 
                                    „независим малък производител на междинни продукти“;
                                 
                              
                                    д)
                                 
                                 
                                    „независим малък обект за дестилиране“;
                                 
                              
                  
                        б)
                     
                     
                        общото годишно производство – в хектолитри, освен за етиловия алкохол, за който то се декларира в хектолитри чист алкохол;
                     
                  
                        в)
                     
                     
                        номерът по SEED или номерът за целите на ДДС на независимия малък производител със самостоятелно издадено удостоверение съгласно член 5, параграф 2 от настоящия регламент, когато изпращачът на алкохолните напитки не е производителят;
                     
                  
                        г)
                     
                     
                        търговското описание на алкохолните напитки, произведени от независимия малък производител, когато движението на стоки включва различни алкохолни напитки и се предвижда намалената ставка на акциза да се прилага само за някои напитки.
                     
                  
         
            Член 7
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага от 1 януари 2022 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 17 декември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 316, 31.10.1992 г., стр. 21.
         
            (2)  Директива (ЕС) 2020/1151 на Съвета от 29 юли 2020 година за изменение на Директива 92/83/ЕИО за хармонизиране на структурата на акцизите върху алкохола и алкохолните напитки (ОВ L 256, 5.8.2020 г., стр. 1).
         
            (3)  Директива 2008/118/ЕО на Съвета от 16 декември 2008 г. относно общия режим на облагане с акциз и за отмяна на Директива 92/12/ЕИО (ОВ L 9, 14.1.2009 г., стр. 12).
         
            (4)  Регламент (ЕО) № 684/2009 на Комисията от 24 юли 2009 г. за прилагане на Директива 2008/118/ЕО на Съвета по отношение на компютризираните процедури за движението на акцизни стоки под режим отложено плащане на акциз (ОВ L 197, 29.7.2009 г., стр. 24).
         
            (5)  Регламент (ЕИО) № 3649/92 на Комисията от 17 декември 1992 г. относно опростения придружаващ документ за вътреобщностно движение на стоки, подлежащи на облагане с акциз, които са освободени за потребление в държавата членка на изпращане (ОВ L 369, 18.12.1992 г., стр. 17).
         
            (6)  Регламент (ЕС) № 389/2012 на Съвета от 2 май 2012 г. относно административното сътрудничество в областта на акцизите и за отмяна на Регламент (ЕО) № 2073/2004 (ОВ L 121, 8.5.2012 г., стр. 1).
         
            (7)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).
      
      
         
            ПРИЛОЖЕНИЕ
            
               ЕВРОПЕЙСКИ СЪЮЗ
            
            
               АКЦИЗНО УДОСТОВЕРЕНИЕ ЗА НЕЗАВИСИМИТЕ МАЛКИ ПРОИЗВОДИТЕЛИ НА АЛКОХОЛНИ НАПИТКИ
            
            (Директива 92/83/ЕИО на Съвета – член 23а)
            
                        
                           Пореден номер:
                        
                     
                  
                        
                                    
                                       1.
                                    
                                 
                                 
                                    ИДЕНТИФИКАЦИОННИ ДАННИ НА НЕЗАВИСИМИЯ МАЛЪК ПРОИЗВОДИТЕЛ
                                 
                              
                  
                        Наименование/фирма
                     
                  
                        Улица и номер
                     
                  
                        Пощенски код, населено място
                     
                  
                        Държава членка на установяване
                        Номер по SEED/номер за целите на ДДС
                     
                  
                        
                                    
                                       2.
                                    
                                 
                                 
                                    Описание на алкохолните напитки, за които се иска акцизното удостоверение
                                 
                              
                  
                         
                     
                     
                         
                     
                     
                         
                     
                  
                         
                     
                     
                        Вид на алкохолните напитки
                     
                     
                        Описание
                     
                     
                        Общо годишно производство
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                  
                        
                                    
                                       3.
                                    
                                 
                                 
                                    ИДЕНТИФИКАЦИОННИ ДАННИ НА КОМЕТЕНТНИЯ ОРГАН
                                 
                              Наименование
                        Референтен номер на учреждението (ако е приложимо)
                        Адрес
                        Телефонен номер
                        Адрес на електронна поща
                     
                  
                        
                                    
                                       4.
                                    
                                 
                                 
                                    ПОТВЪРЖДЕНИЕ ОТ КОМПЕТЕНТНИЯ ОРГАН
                                 
                              Долуподписаният национален орган потвърждава следното:
                        
                                    —
                                 
                                 
                                    общото годишно производство, описано в клетка 2, на независимия малък производител, посочен в клетка 1;
                                 
                              
                                    —
                                 
                                 
                                    че независимият малък производител, чиито идентификационни данни са вписани в клетка 1, изпълнява критериите, определени съответно в член 4, параграф 2, член 9а, параграф 2, член 13а, параграф 4, член 18а, параграф 3 и член 22, параграф 2 от Директива 92/83/ЕИО.
                                 
                              
                  
                         
                     
                     
                         
                     
                     
                         
                     
                     
                         
                     
                     
                        Име и длъжност на подписващото лице
                     
                  
                        Място, дата
                     
                     
                        Печат (ако е приложимо)
                     
                     
                        Подпис
                     
                  
               Обяснителни бележки
            
            
                        1.
                     
                     
                        Настоящото удостоверение служи като придружителен документ за прилагането на намалена ставка на акциза за алкохолните напитки, произведени от независими малки производители, съгласно член 23а от Директива 92/83/ЕИО. Съответно за всеки независим малък производител се съставя едно удостоверение годишно, отнасящо се до всички видове произведени алкохолни напитки.
                     
                  
                        2.
                     
                     
                        Образецът, върху който се издава удостоверението, е с размери 210 × 297 mm. Когато образецът се отпечатва, това се извършва на бяла хартия, която не съдържа механични примеси.
                     
                  
                        3.
                     
                     
                        Удостоверението се попълва четливо и по такъв начин, че вписаните данни да не подлежат на заличаване. Не се допуска зачертаване или преправяне на текст. Удостоверението се попълва на език, признат от държавата членка, в която е установен независимият малък производител. Терминът „признат език“ означава един от езиците, които се използват официално в държавата членка на независимия малък производител, или всеки друг официален език на Съюза, който държавата членка е обявила за допустим за тази цел.
                     
                  
                        4.
                     
                     
                        Когато удостоверението се съставя на език, който не е признат от държавата членка на получаване, по искане на органите на посочената държава членка при представяне на удостоверението получателят представя заедно с него и превод. По свое усмотрение посочената държава членка може да не прилага задължението за представяне на превод.
                     
                  
                        5.
                     
                     
                        Поредният номер се състои от 14 знака. Първите две цифри от номера показват годината на издаване на удостоверението; следващите два знака са двубуквеният код на издаващата държава членка съгласно точка 3 от приложение II към Регламент (ЕО) № 684/2009; следва уникален идентификационен код – буквено-цифров национален номер от 10 знака, определен от държавата членка, в която е установен независимият малък производител. Пример за такъв пореден номер: 22ES01ABCD234E.
                     
                  
                        6.
                     
                     
                        В клетка 1 от удостоверението се вписват относимите данни, които са необходими за идентифицирането на независимия малък производител, в т.ч. неговият номер по SEED. Номерът за целите на ДДС се посочва само когато независимият малък производител няма номер по SEED.
                     
                  
                        7.
                     
                     
                        В клетка 2 от удостоверението компетентният национален орган посочва общото годишно производство на алкохолни напитки на независимия малък производител, за които се иска удостоверението, като се взема предвид следното:
                        
                                    а)
                                 
                                 
                                    видът на алкохолните напитки се определя в съответствие със следния списък съгласно Директива 92/83/ЕИО:
                                    
                                                i)
                                             
                                             
                                                бира;
                                             
                                          
                                                ii)
                                             
                                             
                                                вино;
                                             
                                          
                                                iii)
                                             
                                             
                                                получени чрез ферментация напитки, различни от вино и бира;
                                             
                                          
                                                iv)
                                             
                                             
                                                междинни продукти;
                                             
                                          
                                                v)
                                             
                                             
                                                етилов алкохол;
                                             
                                          
                              
                                    б)
                                 
                                 
                                    може да се включи описание на продукта. Когато е включено описание на междинните продукти и другите получени чрез ферментация напитки, то следва да бъде в съответствие с член 13а, параграфи 2 и 3 и член 18а, параграф 2 от Директива 92/83/ЕИО;
                                 
                              
                                    в)
                                 
                                 
                                    количеството на алкохолните напитки се изразява в хектолитри, освен за етиловия алкохол, за който то се посочва в хектолитри чист алкохол.
                                 
                              
                  
                        8.
                     
                     
                        В клетка 3 от удостоверението се вписват относимите данни, които са необходими за идентифицирането на компетентния орган, в т.ч. референтният номер на митническото учреждение, когато това е приложимо, съгласно точка 5 от приложение II към Регламент (ЕО) № 684/2009.
                     
                  
                        9.
                     
                     
                        Компетентните органи може да не прилагат задължението за поставяне на печат на върху издаденото удостоверение, ако автентичността му се заверява по друг начин, например с електронен подпис.